b'\n_START_ARTICLE_\nPrien\xc5\xb3 specialioji mokykla\n_START_SECTION_\nIstorija\n_START_PARAGRAPH_\nMokykla u\xc5\xbedaryta 2012\xc2\xa0m., aukl\xc4\x97tinius perkeliant \xc4\xaf Revuonos pagrindin\xc4\x97je mokykloje esant\xc4\xaf specialiojo ugdymo skyri\xc5\xb3. Pagrindin\xc4\x97 reorganizacijos prie\xc5\xbeastis\xc2\xa0\xe2\x80\x93 ma\xc5\xbe\xc4\x97jantis mokini\xc5\xb3 skai\xc4\x8dius ir d\xc4\x97l to tu\xc5\xa1t\xc4\x97jan\xc4\x8dios patalpos. Pastaraisiais metais buvo nenaudojamas visas 4 auk\xc5\xa1tas, t. y. ketvirtadalis pastato. \xc5\xa0vietimo ir mokslo ministerijai pakeitus Specialiojo ugdymo \xc4\xafstatym\xc4\x85, Specialiojoje mokykloje gali b\xc5\xabti ugdomi tik dideli\xc5\xb3 ir labai dideli\xc5\xb3 speciali\xc5\xb3j\xc5\xb3 poreiki\xc5\xb3 turintys mokiniai. Tokius kriterijus atitiko ma\xc5\xbeiau nei pus\xc4\x97 mokyklos ugdytini\xc5\xb3 (buvo ugdomi 43 mokiniai), tai rei\xc5\xa1k\xc4\x97, jog 4 auk\xc5\xa1t\xc5\xb3 pastatas mokyklai akivaizd\xc5\xbeiai per didelis._NEWLINE_Kita prie\xc5\xbeastis\xc2\xa0\xe2\x80\x93 pastato b\xc5\xabkl\xc4\x97: pastatui b\xc5\xabtina renovacija (suremontuota tik nedidel\xc4\x97 patalp\xc5\xb3 dalis), dauguma \xc4\xafrangos pasenusi, pastatas nepritaikytas ne\xc4\xafgaliesiems. Tokio didelio pastato renovacijai nebuvo l\xc4\x97\xc5\xa1\xc5\xb3, be to ir netikslinga renovuoti. Reik\xc4\x97jo rasti ma\xc5\xbeesnes patalpas, tod\xc4\x97l buvo pasirinktos taip pat i\xc5\xa1tu\xc5\xa1t\xc4\x97jusios Jaunimo mokyklos patalpos, jas galutinai pritaikant aukl\xc4\x97tini\xc5\xb3 specialiesiems poreikiams.'